सीवान| जिले के बड़हरिया प्रखंड क्षेत्र के हथौड़ा रामनगर टोला पर बच्चा चोरों ने एक मासूम बच्ची को बोरे में भरकर भागने की घटना से क्षेत्र के लोग काफी परेशान हैं। लोगों का कहना है कि हर दिन कहीं न कहीं बच्चा चोरी की घटनाएं सुनने को मिल रही हैं। चोरी की बढ़ती घटनाओं से अब असुरक्षा की भावना बढ़ती जा रही है। यदि हालात ऐसे ही रहे तो पुलिस-प्रशासन पर से लोगों का भरोसा उठा जाएगा। वर्तमान सरकार में अपराध की घटनाएं बढ़ती ही जा रही हैं।